כלכלה פוליטית

1031.2103.01

תשע"ח סמסטר ב'

**ד"ר טל שדה**

מבוא לכלכלה פוליטית, תחום העוסק בחקר קשרי הגומלין בין הכלכלה לפוליטיקה. בחלקו הראשון הקורס מציג את הכלכלה הפוליטית כהצלבה מתודולוגית (שימוש בשיטות רציונליות בניתוח סוגיות מדיניות, ושימוש במושגים ממדע המדינה בניתוח הקצאת משאבים). בין היתר מוצגות גישות ההכרעה הציבורית (public choice), תורת המשחקים, גישות המבוססות על יחסי עצמה, ואוטונומיה של המדינה. בחלקו השני הקורס מציג את הפרדיגמות והגישות העיקריות בכלכלה הפוליטית: ליברליזם קלאסי ונאו-קלאסי, הגישה המוסדית החדשה, מרקנטיליזם והגישה התועלתנית של המדינה לכלכלה, הגישה הסוציולוגית, גרסאות של קפיטליזם, מרקסיזם, קינסיאניזם, גישת השדולות לכלכלה, וגישות מוסריות.

**פגישות השיעור**

יום ד' 10:15-11:45 חדר 101 נפתלי

**שעות הקבלה**

|  |  |  |  |  |
| --- | --- | --- | --- | --- |
| שעות | יום | חדר קבלה | תפקיד | שם |
| 0900-1000 | ד' | 508 | מרצה | ד"ר טל שדה |
| 1300-1400 | ד' | 533 | מתרגל | מר תומר פדלון |
| 1600-1700 | ד' | 533 | מתרגל | מר דניאל צוקר |
| 1300-1400 | ד' | 533 | מתרגל | מר דניאל זהבי |
| פרויקט מעורבות חברתית | 533 | מתרגל | מר עומר סולודוך |

**חובות התלמיד בקורס**

הציון בקורס יקבע על פי הציון בבחינה שבסופו (70%), וציון התרגיל (30%).

ציון התרגיל יתבסס על: שני תרגילים (9% מהציון הסופי כל אחד) וציון על נוכחות והשתתפות פעילה בתרגיל (12% נוספים מהציון הסופי).

תרגיל 1 יוגש עד יום רביעי 2 במאי. תרגיל 2 יוגש עד יום שישי 15 ביוני. ראו הנחיות לכתיבת התרגילים במצורף לסילבוס זה. התרגילים יוגשו ישירות לתאי המתרגלים. כעיקרון, לא יתקבלו תרגילים באיחור או שעברו על ההנחיות בדרך אחרת. למרות זאת ניתן להגיש תרגילים באיחור מסיבות מילואים ומחלה בצירוף אישורים (אין צורך לפנות למרצה) ובלבד שמשך האיחור לא יעלה על שבוע מיום סיום המילואים/מחלה.

בפגישות התרגיל חלה חובת נוכחות. סטודנטים שלא נכחו בלפחות 10 פגישות יקבלו ציון 0 על נוכחות והשתתפות פעילה בתרגיל. בכפוף להצגת האישורים המתאימים, לא יובאו בחשבון חיסורים בגין: מילואים ומחלה, היעדרויות לפני הרשמה לקורס, ומבחנים במסגרת כלשהי באוניברסיטת תל אביב (אבל רק אם המבחן חופף, אפילו חלקית, את הפגישה – היעדרות לשם התכוננות למבחן תיחשב כחיסור).

בקשות להקלה בחובת הנוכחות בתרגילים ו/או להגשה מאוחרת של תרגילים מטעמים שאינם מילואים או מחלה יש להפנות **מראש** למרצה בלבד, בצרוף אישורים.

כלכלה פוליטית מהווה תחום ליבה המבסס את היכולת שלנו, כאזרחים, חוקרים וכאנשי מקצוע, להבין את המציאות הפוליטית באופן מעמיק וביקורתי. הבנת התיאוריות בתחום והמורכבות של הזירה החברתית והכלכלית, הכרחית לזיהוי הכוחות הפועלים בה ולגיבוש תפיסת עולם. השנה, לראשונה, ניתנת לסטודנטים ולסטודנטיות המשתתפים/ות בקורס הזדמנות לשלב מרכיב מעשי בלמידה העיונית. סטודנטים/ות המעוניינים בכך, יוכלו לבחון ולנתח סוגיות כלכליות פוליטיות אקטואליות המשפיעות על המרקם החברתי ומעצבות את דמותה של החברה בה אנו חיים. במסגרת פרויקט מעורבות חברתית זה הסטודנטים/ות יפגשו עם שחקנים מרכזיים המשפיעים על סוגיה חברתית פוליטית אקטואלית במרחב הקהילתי ו/או הציבורי, יראיינו אותם, ינתחו את מפת האינטרסים של כל שחקן ויציגו את תוצרי העבודה במעמד מיוחד בקמפוס. העבודה תתבצע בצוותים של 2-3 סטודנטים/ות בהנחיית מתרגלי הקורס. השתתפות וקבלת ציון עובר בתרגיל זה תקנה בונוס של 7 נקודות בציון הסופי. ראו דף הנחיות לפרויקט מצורף לסילבוס זה.

על פי החלטת סגן הרקטור אסורה נוכחותם בכיתה של מי שאינם רשומים לקורס.

### תכנית הקורס וחובות הקריאה

התכנית מפרטת פריטי ביבליוגרפיה לקריאה לפני כל שיעור. מידע ביבליוגרפי מלא על פריטים אלו מופיע בהמשך. פריטי הקריאה לפגישות ***השיעור*** הן חובה אם לא מצוין אחרת. פריטי הקריאה לפגישות ***התרגול*** הינם רשות. תוכן פגישות השיעור ופגישות התרגול הנו בהחלט חלק מהחומר לבחינה. חשוב להקפיד על נוכחות בשיעור ובפגישות התרגול ועל קריאת החומר המתאים.

תכנית פגישות השיעור

פגישה 1 - מבוא: מהי כלכלה פוליטית?

Caporaso and Levine, 1992, 7-32

רשות: Barma and Vogel, 2010, 1-7, 21-25

פגישה 2 - הגישה הכלכלית לפוליטיקה (1):

##### רציונליות ויעילות, הכרעה ציבורית

Caporaso and Levine, 1992, 128-143; Hollis and Smith, 1990, 120-121

פגישה 3 - הגישה הכלכלית לפוליטיקה (2):

##### ניתוח מדיניות ומוסדות, ותורת המשחקים

Caporaso and Levine, 1992, 143-158; Hollis and Smith, 1990, 122-128, 135-141

פגישה 4 - ליברליזם קלאסי וניאו קלאסי:

#### החברה האזרחית והשוק המתנהל מעצמו, תורת המחירים והניתוח השולי

Caporaso and Levine, 1992, 33-46, 52-54, 79-88, 90-99

רשות: Barma and Vogel, 2010, 27-40, 91-116; Caporaso and Levine, 1992, 46-52

פגישה 5 – הגישה המוסדית החדשה:

##### גישה רציונלית למוסדות ועלויות עסקה

Barma and Vogel, 2010, 171-183; Caporaso and Levine, 1992, 87-89

רשות: Barma and Vogel, 2010, 185-194

פגישה 6 - מרקנטיליזם:

##### אטטיזם, אינטרס לאומי, האוטונומיה של המדינה

Caporaso and Levine, 1992, 188-196

רשות: Barma and Vogel, 2010, 63-86

פגישה 7 – הגישה התועלתנית של המדינה לכלכלה:

##### הנס הכלכלי היפני

Caporaso and Levine, 1992, 181-188

Barma and Vogel, 2010, 259-287

פגישה 8 – הגישה הסוציולוגית בכלכלה פוליטית:

##### הכלכלה כהשתקפות של עקרונות חברתיים

Barma and Vogel, 2010, 117-120, 127-150

רשות: Barma and Vogel, 2010, 121-127, 150-170

פגישה 9 - מרקסיזם:

##### אינטרסים חומריים ומודעות מעמדית

Caporaso and Levine, 1992, 55-78

רשות: Barma and Vogel, 2010, 41-62

פגישה 10 – גרסאות של קפיטליזם:

##### מדינה, איגודים ומעסיקים

Barma and Vogel, 2010, 289-326

פגישה 11 – גראמשיאניזם:

##### קפיטליזם והגמוניה

Arrighi, 1993

פגישה 12 - קינסיאניזם:

##### תהליך המכפיל ואי היציבות של שוק ההון

Caporaso and Levine, 1992, 100-125

פגישה 13 – הגישה המוסרית:

##### יריד פוסטרים

תכנית פגישות התרגול

פגישת תרגיל 1: מבוא ונהלים. הגישה הכלכלית לפוליטיקה.

דורון ורוזנטל (2006).

פגישות תרגיל 2-3: תורת המשחקים לשני שחקנים.

דורון (1988א), פרקים 1-3.

פגישת תרגיל 4: התורה המרחבית של בחירות ובוחרים; תורת הבחירה החברתית.

דורון (1988ב).

דורון (1996), פרק 1.

פגישת תרגיל 5: תורת הקואליציות ותורת המשחקים לn שחקנים.

דורון (1988א), פרקים 4, 5.

פגישת תרגיל 6: ליברליזם קלאסי: מודל השוק

אורון, מארק ועופר (1995), 67-78, 93-100, 185-192, 225-234.

פגישת תרגיל 7: ליברליזם ניאו קלאסי: כשלי שוק

אורון, מארק ועופר (1995), 301-326.

פגישת תרגיל 8: גלובליזציה ומהפיכת המידע – הגישה הליברלית והגישה המוסדית החדשה

Barma and Vogel, 2010, 487-504 (Thomas Friedman)

פגישת תרגיל 9: גלובליזציה ומהפיכת המידע – הגישה המרקנטיליסטית והגישה התועלתנית של המדינה לכלכלה

Barma and Vogel, 2010, 535-546 (Robert Gilpin)

פגישת תרגיל 10: ליברליזציה במדינות עשירות – הגישה הליברלית והגישה המוסדית החדשה

Barma and Vogel, 2010, 333-339 (Arthur Seldon)

פגישת תרגיל 11: ליברליזציה במדינות עשירות – הגישה הסוציולוגית וגרסאות של קפיטליזם

Barma and Vogel, 2010, 341-354 (Steven Vogel)

פגישת תרגיל 12: המעבר מקומוניזם לכלכלת שוק – הגישה הליברלית והגישה המוסדית החדשה

Barma and Vogel, 2010, 359-374 (Jeffrey Sachs)

פגישת תרגיל 13: המעבר מקומוניזם לכלכלת שוק – הגישה הסוציולוגית וגרסאות של קפיטליזם

Barma and Vogel, 2010, 375-398 (Joseph Stiglitz)

### ביבליוגרפיה

Arrighi, G. (1993), ‘The Three Hegemonies of Historical Capitalism’, in Stephen Gill (ed.) Gramsci, Historical Materialism and International Relations (Cambridge: Cambridge University Press) 148-185.

Barma, Naazneen H. and Steven K. Vogel (2007), *The Political Economy Reader: Markets as Institutions* (Routledge).

Caporaso, James a. and David P. Levine (1992), *Theories of Political Economy* (New York: Cambridge University press). System No: 1237641; Loc.: S /330.1932 CAP System No

Daly, Lew (2006), *God and the Welfare State* (MIT Press).

Hollis, Martin and Steve Smith (1990), *Explaining and Understanding International Relations* (Oxford: Clarendon Press). System No: 1505415; Loc.: S /327.01 HOL

Richards, Alan and John Waterbury (2008), *A Political Economy of the Middle East* (Boulder: Westview Press) Third edition.

דורון, גדעון ומעוז רוזנטל (2006), 'מה בין בחירה רציונאלית לבחירה פוליטית ראויה? התפתחות המתודולוגיה הרציונאלית במדע המדינה', *פוליטיקה*, 15.

דורון, גדעון (1996), *אסטרטגיה של בחירות* (רחובות: כיוונים).

דורון, גדעון (1988א), *משחקים בפוליטיקה הישראלית* (תל אביב: רמות).

דורון, גדעון (1988ב), *פוליטיקה רציונאלית בישראל* (תל אביב: רמות).

אורון, יצחק, נילי מארק וגליה עופר (1995), *מבוא לכלכלה – מיקרו כלכלה* (תל אביב: עמיחי) מהדורה שניה.

**תרגיל 1: יישום תורת המשחקים**

 (להגשה עד יום חמישי 2 במאי 2018)

1. חפשו בעיתונות הכתובה או האלקטרונית ידיעה על אירוע שהתרחש בשנת 2018 אשר ניתן לניתוח באמצעות תורת המשחקים. הדגישו את המידע הרלוונטי שמופיע בידיעה שעליו אתם מתבססים בניתוח; לדוגמא: מהו המידע שעל-פיו ניתן לקבוע את סדר ההעדפות של השחקנים, את כללי המשחק המאפיינים אותו וכיו"ב (30 נקודות).
2. השתמשו באחד מהמשחקים הבאים: דילמת האסיר, משחק הפחדן, משחק הסירה, משחק הסירה עם סכסוך הקצאתי ומלחמת המינים, כדי לנתח את האירוע שבחרתם. את האירוע יש לנתח באמצעות מטריצת תשלומים שתסביר את התוצאות השונות שהתקבלו או יכולות להתקבל במשחק (אם מקרה המבחן טרם הגיע לסיומו). בניתוח התוצאות יש להיעזר במושגים מתורת המשחקים לרבות שיווי משקל נאש, אופטימום פארטו, ואסטרטגיה שלטת (40 נקודות).
3. הסבירו מדוע בחרתם במשחק הספציפי הזה ולא באחד מהמשחקים האחרים. כמו כן, מדוע לדעתכם, משחק זה מתאים לסוג זה של משחקים, ולא לסוג אחר (הסבר על דרך השלילה). בנוסף, הציגו את מסקנותיכם מהניתוח והשלכותיו על המציאות כפי שמופיעה בכתבה (30 נקודות).

הנחיות:

היקף התרגיל עד 1000 מילים, מודפסים בגופן דויד, ברווח כפול, רוחב שוליים – שלושה ס"מ מכל כיוון, כתיבה אקדמית, על כל המשתמע מכך (רשימת מקורות, כללי ציטוט). עליכם לצרף את הכתבה שבחרתם. עבודה שתחרוג ממספר העמודים, או תוגש ללא הכתבה, לא תיבדק.

**תרגיל :2 פרדיגמות וגישות עקריות**

(להגשה עד יום חמישי 15 ביוני 2018)

1. חפשו בעיתונות הכתובה או האלקטרונית ידיעה על אירוע שהתרחש בשנת 2018 אשר ניתן לניתוח באמצעות אחת מהגישות הכלכליות שלמדתם בחלק השני של הקורס. הדגישו את המידע הרלוונטי שמופיע בידיעה, שעליו אתם מתבססים בניתוח; מיהם השחקנים העיקריים (המדינה, בעלי עסקים, צרכנים, בעלי הון, עובדים, וכו')? מה היו המניעים שלהם? אילו מוסדות היו חשובים בעיצוב האירוע? (20 נקודות).
2. הסבירו את עיקרי הגישה שבחרתם כדי להסביר את האירוע. הסבירו את התוצאה שהתקבלה או תתקבל (במידה והאירוע טרם הגיע לסיומו) מנקודת המבט של הגישה שבחרתם. (30 נקודות).
3. הסבירו מדוע בחרתם בגישה הספציפית הזו ולא בגישה אחרת הקרובה לה על פי מיפוי הגישות בכלכלה פוליטית. לדוגמה: מדוע בחרתם בגישה המרקנטליסטית ולא התועלתנית. (25 נקודות).
4. דונו בפער שבין התיאורטי למקרה המבחן והציגו את מסקנותיכם מהניתוח והשלכותיו על המציאות כפי שמופיעה בכתבה (25 נקודות).

הנחיות:

היקף התרגיל עד 1000 מילים, מודפסים בגופן דויד, ברווח כפול, רוחב שוליים – שלושה ס"מ מכל כיוון, כתיבה אקדמית, על כל המשתמע מכך (רשימת מקורות, כללי ציטוט). עליכם לצרף את הכתבה שבחרתם. עבודה שתחרוג ממספר העמודים, או תוגש ללא הכתבה, לא תיבדק.

**הנחיות לפרויקט מעורבות חברתית**

1. על הסטודנטים/ות המעוניינים/ות בכך להירשם טרם פגרת הפסח אצל מתרגל הפרויקט. לשם כך יש לקבוע פגישה עם המתרגל ולהגיע אליה עם כל חברי וחברות הצוות ועם מסמך מודפס בן עמוד אחד ברווח כפול המתאר בקצרה את הסוגיה הנבחרת, את השחקנים/ות שחברי הצוות מעוניינים/ות לראיין, את האופן שבו הם יביאו לידי ביטוי את חומר הקורס, ואת סוג ההמלצות (הטנטטיביות) שאליהן הם מכוונים. לשם כך על הצוות לאסוף מידע כללי על הסוגיה ולהתמצא בה באופן בסיסי עוד טרם הפגישה. בפגישה הראשונה עם המתרגל תבנה תכנית פעולה הכוללת: רשימת מרואיינים/ות, חלוקת התפקידים בצוות, ולוח זמנים לביצוע.
2. הנושאים שיבחרו חייבים להיות אקטואליים (נדונו באופן ציבורי בשנה החולפת), בעלי זיקה לחברה הישראלית, ובעלי זיקה לחומר הקורס. השחקנים/ות שיבחרו יכולים להיות בעלי תפקידים במוסדות המדינה השונים, במגזר העסקי או במגזר השלישי (מלכ"ר וחברה אזרחית). ראו רשימת דוגמאות מטה. ניתן גם להתארגן ב-3-4 צוותים אשר ינתחו סוגיה אחת ממספר זוויות פרדיגמטיות שונות.
3. בהמשך יקבעו שתי פגישות מעקב לכל צוות עם המתרגל, אחת בראשית מאי, והשני בראשית יוני. הפגישה השנייה תתקיים לאחר מרבית הפגישות והראיונות של הצוות עם השחקנים השונים, ותתמקד בהערכת המידע שהצטבר, ובהכנסת שינויים לתכנית הפעולה, אם מתבקש. הפגישה השלישית תסכם את עבודת הצוות, ויש להגיע אליה עם ראשי פרקים של המסמך המסכם ועם סקיצה של הפוסטר (ראו להלן).
4. על מנת לזכות בבונוס 7 נקודות על הצוות להגיש מסמך בן 1500-2000 מילים למתרגל שהנחה אותו עד ליום המבחן (מועד א'), להציג את העבודה כפוסטר ביריד שיתקיים ברחבת בניין נפתלי בפגישת השיעור האחרונה (13 ביוני), ולקבל ציון עובר.[[1]](#footnote-1) העבודה והפוסטר צריכים להציג את התאוריות העיקריות ששימשו את הצוות ואת עמדות השחקנים השונים.
5. הפוסטרים יופקו במימון היחידה למעורבות חברתית. הנחיות לגבי הפקתם ימסרו במהלך הסמסטר.

דוגמאות לתחומים מתוכם אפשר להגדיר סוגיה/מקרה בוחן:

* סגירת מפעל בפריפריה
* קיצור/הארכת תקופת שעון הקיץ
* סגירת/פתיחת עסקים בשבת
* מלגות דיור לסטודנטים שיגורו בשכונות דרום תל אביב
* מדיניות הקשורה לפריפריה מול מרכז: דיור, תעסוקה והשקעות
* הישרדות של עסקים קטנים מול תאגידים
* תהליכי התחדשות עירונית
* יציאה לפנסיה - זכות או הכרח?
* שינויים בתחבורה ציבורית. יעילות - נגישות
* עידוד פתיחת מכללות - מול אוניברסיטאות
* דיגיטציה של שירותים ציבוריים  - יעילות מול יחס אישי (בנק, ביטוח לאומי, קבלת מידע על זכויות באמצעות האינטרנט) - מול קבלת קהל והנגשת הידע לגיל השלישי ולאחרים.
1. כל חברי הצוות מחויבים בנוכחות ביריד. היעדרות מהיריד של חברי צוות תותר רק בהתאם לנוהל החיסורים מפגישות התרגול, כמפורט לעיל. [↑](#footnote-ref-1)